**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VALSTYBINĖS ŽEMĖS NUOMOS SUTARTIES PAKEITIMUI**

2024 m. gegužės 30 d. Nr. T1-

Plungė

Vadovaudamasi Lietuvos Respublikos civilinio kodekso 6.562 straipsnio 3 punktu, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 9 straipsnio 6 dalies 1 punktu, Lietuvos Respublikos Vyriausybės 2024 m. kovo 27 d. nutarimo Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ II skyriaus 3 skirsnio 43 papunkčiu, Nacionalinės žemės tarnybos prie Žemės ūkio ministerijos Plungės ir Rietavo skyriaus 2021 m. balandžio 21 d. sutikimu perleisti valstybinės žemės sklypo nuomos teisę Nr. 36ST-22-(14.36.5 E.), 2021 m. birželio 18 d., pirkimo–pardavimo sutartimi, notarinio registro Nr. 3703 ir atsižvelgdama į UAB „Plungės industrinis parkas“ 2024 m. gegužės 16 d. raštą Nr. 2221170, ZNUO-138584, Plungės rajono savivaldybės taryba n u s p r e n d ž i a:

1. Pritarti 2004 m. spalio 14 d. valstybinės žemės nuomos sutarties Nr. N68/2004-0189 (toliau – Sutartis) pakeitimui dėl 3,4986 ha ploto žemės sklypo (kadastro Nr. 6854/0008:57, unikalus Nr. 4400-0417-6041), esančio Pramonės pr. 4K, Plungės mieste, pagal susitarimą (toliau – Susitarimas), kuris yra neatskiriamoji šio sprendimo dalis (pridedama).
2. Pripažinti negaliojančiu 2017 m. kovo 27 d. Susitarimą „Susitarimas dėl 2004 m. spalio 14 d. valstybinės žemės nuomos sutarties Nr. N68/2004-0189 pakeitimo“.
3. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti šio sprendimo 1 punkte nurodytą Susitarimą dėl Sutarties pakeitimo.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Sprendimo projektą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO VALSTYBINĖS ŽEMĖS NUOMOS SUTARTIES PAKEITIMUI“** |
| 2024 m. gegužės 24 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – pritarti 2004 m. spalio 14 d. valstybinės žemės nuomos sutarties Nr. N68/2004-0189 (toliau – Sutartis) pakeitimui dėl 3,4986 ha ploto žemės sklypo (kadastro Nr. 6854/0008:57, unikalus Nr. 4400-0417-6041) išnuomojimo, esančio Pramonės pr. 4K, Plungės mieste, sudarant susitarimą (toliau – Susitarimas) dėl nuomos sutarties pakeitimo su UAB „Plungės industrinis parkas“.

2017 m. kovo 27 d. Susitarimu Nr. 36SŽN-46-(14.36.55.) „Dėl 2004 m. spalio 14 d. valstybinės žemės nuomos sutarties Nr. N68/2004-0189 pakeitimo“ žemės sklypas, kadastro Nr. 6854/0008:57, buvo išnuomotas AB „Technoeksport“, kuri likviduojama dėl bankroto. 2021 m. birželio 18 d. pirkimo–pardavimo sutartimi (notarinio reg. Nr. 3703) pardavė statinius (gamybinis administracinis pastatas, unikalus Nr. 6898-9005-8031, kiti inžineriniai statiniai – kiemo aikštelė, unikalus Nr. 4400-0230-0663) UAB „Plungės industrinis parkas“.

Žemės sklypas išnuomojamas 27 metų laikotarpiui skaičiuojant nuo šios Susitarimo sudarymo dienos (vadovaujantis „statybos techniniais reglamentais, pagal kuriuos nustatoma statinių gyvavimo trukmė; statybos produkto, iš kurio statinys pastatytas, pavadinimo eilės Nr. 16.1 iš statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“).

Nuomos terminas nustatytas pagal žemės sklype esančio statinio ar įrenginio ekonomiškai pagrįstą naudojimo trukmę, vadovaujantis Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (Suvestinė redakcija nuo 2024-03-29 iki 2024-12-31), 43.5 papunkčio nuostatomis.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Lietuvos Respublikos Vyriausybės 2024 m. kovo 27 d. nutarimo Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ II skyriaus 3 skirsnio 43 punktu valstybinės žemės nuomos sutartyje išdėstomos sutarties sąlygos, kurios turi būti įrašomos ir susitarime dėl nuomos sutarties pakeitimo.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą UAB „Plungės industrinis parkas“ galės vykdyti veiklą ir dalyvauti investiciniuose projektuose pagal Plungės miesto bendrajame plane numatytą žemės naudojimo paskirtį ir naudojimo būdą. Šiuo metu sklypo naudojimo paskirtis – kita, naudojimo būdas – pramonės ir sandėliavimo objektų teritorijos.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į UAB „Plungės industrinis parkas“ 2024 m. gegužės 16 d. raštą ŽIS sistemoje (byloje ZNUO-138584, Nr. 2221170) „Dėl valstybinės žemės nuomos sutarties“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

UAB „Plungės industrinis parkas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įveiklinta teritorija* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė